Valtioneuvoston asetus

rajavartiolaitoksesta annetun valtioneuvoston asetuksen 48 §:n muuttamisesta

Valtioneuvoston päätöksen mukaisesti

*muutetaan* rajavartiolaitoksesta annetun valtioneuvoston asetuksen (651/2005) 48 §:n 1 momentti, sellaisena kuin se on asetuksessa 1128/2009, seuraavasti:

48 §

*Rajavartiomieheltä vaadittava koulutus ja virkaan liittyvä rajavartiomiehen toimivalta*

Rajavartiomieheksi voidaan määrätä Rajavartiolaitoksen virkamies, joka hallitsee rajavartijan peruskurssiin sisältyvän rajavartiomiehen toimivaltuuksia koskevan oppimäärän ja jolla on rajavartiomieheltä vaadittava kielitaito. Rajaturvallisuuden häiriötilanteissa sekä tehostettaessa ja kohotettaessa valmiutta niihin varautumiseksi virkamies voidaan määrätä rajavartiomieheksi enintään kuuden kuukauden määräajaksi myös ilman 50 §:n 2 momentissa edellytettyä toisen kielen taitoa.

— — — — — — — — — — — — — — — — — — — — — — — — — — — — — —

———

Tämä asetus tulee voimaan x päivänä kuuta 2022.

Helsingissä X.X.2022

Sisäministeri Krista Mikkonen

Nimike Etunimi Sukunimi